CELEX: 62012TA0234
Language: da
Date: 2015-09-08 00:00:00
Title: Sag T-234/12: Rettens dom af 8. september 2015 — Amitié mod Kommissionen (Voldgiftsbestemmelse — støtte — finansiel støtte — suspendering af betaling — anmodning om godtgørelse af anmeldte udgifter — erstatning — morarenter — debetnota — erstatningsansvar inden for kontrakt — modkrav)

19.10.2015   
            
            
               DA
            
            
               Den Europæiske Unions Tidende
            
            
               C 346/13
            
         Rettens dom af 8. september 2015 — Amitié mod Kommissionen
   (Sag T-234/12) (1)
   
   ((Voldgiftsbestemmelse - støtte - finansiel støtte - suspendering af betaling - anmodning om godtgørelse af anmeldte udgifter - erstatning - morarenter - debetnota - erstatningsansvar inden for kontrakt - modkrav))
   (2015/C 346/15)
   Processprog: engelsk
   
      Parter
   
   
      Sagsøger: Amitié Srl (Bologna, Italien) (ved advokaterne D. Bogaert, M. Picat og C. Siciliano)
   
      Sagsøgt: Europa-Kommissionen (ved F. Moro og S. Delaude, som befuldmægtigede, først bistået af advokaterne R. Van der Hout og A. Krämer, derefter af advokaterne R. Van der Hout og A. Köhler)
   
      Sagens genstand
   
   Søgsmål i henhold til artikel 272 TEUF og artikel 340, stk. 1, TEUF med påstand om at det for det første fastslås, at de beløb, der er blevet udbetalt til sagsøgeren i henhold til en tilskudsaftale og to aftaler om finansiel støtte indgået mellem sagsøgeren og Fællesskabet, repræsenteret ved Kommissionen, samt den økonomiske straf og de morarenter, som Kommissionen har anmodet sagsøgeren om at tilbagebetale eller betale, henset til de endelige konklusioner på en finansiel revision, ikke er skyldige eller i det mindske ikke fuldt ud er skyldige, og endvidere at der er indtrådt forældelse af Kommissionens ret til at overføre de endelige revisionskonklusioner til en anden tilskudsaftale, og endeligt at Kommissionen har pådraget Unionen ansvar inden for kontrakt, idet den henset til de foreløbige konklusioner på den finansielle revision suspenderede betalingen af skyldige beløb til sagsøgeren til gennemførelse af to andre tilskudsaftaler, og for det andet at Kommissionen tilpligtes at udbetale sagsøgeren dels de beløb, der stadig er skyldige i henhold til de tilskudsaftaler, hvis gennemførelse er blevet suspenderet, og i henhold til en anden aftale om finansiel støtte, med tillæg af morarenter, dels erstatning med henblik på at godtgøre det tab, sagsøgeren har lidt på grund af Kommissionens misbrug af de rettigheder, den har i henhold til de tilskudsaftaler eller aftaler om finansiel støtte, som blev underkastet finansiel revision, og de tilskudsaftaler, hvis gennemførelse blev suspenderet efter denne revision.
   
      Konklusion
   
   
               1)
            
            
               Det er ufornødent at træffe afgørelse vedrørende Amitiés Srl’s påstande om, at Europa-Kommissionens afkald på at anfægte de beløb, der skyldtes sagsøgeren til gennemførelse af tilskudsaftalerne med reference ECP-2007-DILI-517005, vedrørende projektet Athena (Access to cultural heritage networks across Europe) og ECP-2008-DILI-538025, vedrørende projektet Judaica Europeana (Jewish urban digital European integrated cultural archive), tages til efterretning.
            
         
               2)
            
            
               I øvrigt frifindes Europa-Kommissionen.
            
         
               3)
            
            
               Amitié betaler for det første Kommissionen et beløb på 50 458,23 EUR med tillæg af morarenter med en sats på 4,5 % pro anno at regne fra den 6. april 2012 og indtil fuld betaling af dette beløb. For det andet betaler Amitié Kommissionen et beløb på 261 947,36 EUR med tillæg af morarenter med en sats på 4,25 % pro anno at regne fra den 28. december 2012 og indtil fuld betaling af dette beløb. For det tredje betaler Amitié Kommissionen et beløb på 358 712,35 EUR med tillæg af morarenter med en sats på 4,5 % pro anno at regne fra den 8. maj 2012 og indtil fuld betaling af dette beløb. For det fjerde betaler Amitié Kommissionen et beløb på 5 045,82 EUR med tillæg af morarenter med en sats på 4,5 % pro anno at regne fra den 23. juni 2012 og indtil fuld betaling af dette beløb.
            
         
               4)
            
            
               Amitié bærer sine egne omkostninger og betaler fire femtedele af Kommissionens omkostninger.
            
         
               5)
            
            
               Kommissionen bærer en femtedel af sine egne omkostninger.
            
         
      (1)  EUT C 243 af 11.8.2012.